14/12/2017 | Administración LocalMunicipal
Rianxo
Secretaría
Modificación da ordenanza reguladora para a tenencia, defensa e protección dos animais de compañía

O Pleno da Corporación do Concello de Rianxo, en sesión ordinaria do xoves 25 de maio de 2017, aprobou Modificación da Ordenanza reguladora para a tenencia, defensa e protección dos animais de compañía, Procedese á publicación do texto íntegro do acordo no Boletín Oficial da Provincia. Quedando redactado da seguinte forma: A tenencia de animais domésticos ou de compañía en vivendas urbanas e outros inmobles estará condicionada a que as circunstancias hixiénicas do seu aloxamento sexan axeitadas á súa especie e características, e non conleven riscos para a saúde das persoas nin causen molestias, que non sexan as derivadas da natureza mesma do animal. O número de animais que poidan aloxarse en cada domicilio o inmoble poderá ser limitado pola autoridade municipal, en virtude de informes técnicos sanitarios que así o aconsellen, sempre de forma individualizada e suficientemente xustificada, e en orde de evita-los riscos e molestias referidos no artigo anterior, cumpríndose en todo momento a Orde Ministerial de data 16-12-1976, BOE data 3-2-1977, no que se refire expresamente ó contido do presente artigo. Os propietarios ou persoas que teñan baixo a súa garda e responsabilidade os animais, estarán obrigados a proporcionarlle-la alimentación suficiente e adecuada ás súas características e circunstancia, asistencia sanitaria, tanto preventiva como curativa, e un aloxamento apropiado ás súas necesidades, así como a asegurarlle o necesario descanso e o esparcemento físico requirido pola súa especie e características individuais. As persoas antes sinaladas están obrigadas a que os animais pasen as revisións e vacinacións, ordinarias ou extraordinarias, que legalmente se establezan e a soá verificación farase constar na cartilla sanitaria do animal. Restrínxese o acceso ou permanencia de animais domésticos ou de compañía naqueles lugares de concorrencia pública en que a súa estancia resulte desaconsellable por razóns hixiénicas e sanitarias, ou por resultar a súa natureza e comportamento inconciliables coa actividade que en tales lugares se desenvolva. Nos parques, praias, piscinas e calquera outro lugar de concorrencia e titularidade pública, sempre que as circunstancias o permitan cotaranse zonas separadas debidamente sinalizadas para a estancia de animais domésticos, en condicións tales que non constitúan un perigo para o resto das persoas usuarias. Permítese a presenza de animais de compañía nos areais rianxeiros dende as 21:00 horas ata as 09:00, na tempada de verán. Enténdese como tempada de verán dende o 1 de xuño ate o 30 de setembro. Fora desta tempada, o acceso está permitido sempre que as circunstancias o permitan, sendo as autoridades competentes quen tomen a decisión ante circunstancias de excepcionalidade. As persoas responsables dos animais deberán exercer sobre aqueles un control suficiente e axeitado, en atención as súas específicas características para evitar riscos para a cidadanía e/ou outros animais, utilizando correa e bozo de ser preciso para conseguir unha convivencia efectiva. Os can considerados potencialmente perigosos deben cumprir a normativa especifica da súa categoría. As persoas responsables teñen a obriga a recoller convenientemente os excrementos e depositalos ou ben en bolsas de lixo domiciliaria, colectores ou ben naqueles lugares que a autoridade municipal destine expresamente a esta finalidade. Sempre que non resulte prohibida ou especialmente limitada a súa estancia en lugares públicos, os responsables dos animais domésticos deberán exercer sobre aqueles un control suficiente e axeitado, en atención as súas específicas características para que constitúan un efectivo risco para os cidadáns e outros animais, utilizando cadea e voceira cando fose preciso. As anteriores prevencións non serán de aplicación nos espazos e lugares expresamente acotados para deixar soltos ós animais, e nas horas a tal fin sinaladas, sen prexuízo da responsabilidade, civil ou penal, que por calquera dano a terceiro puidese recaer sobre o responsable do animal Cando, por circunstancias excepcionais, e singularmente no caso de cans gardiáns de propiedades, non se encontren baixo control directo e inmediato do seu dono, deberán de adoptarse as medidas precisas para evitar que poidan causar danos a terceiros e especialmente ó nenos, con advertencia clara e visible da súa presencia e perigosidade e mantendo ó animal en condicións axeitadas de salubridade, alimentación e protección. O transporte de animais nos transportes públicos quedará en todo momento regulado polo que cada empresa recolla no seu propio regulamento ou estatutos. O transporte de animais en vehículos particulares efectuarase de forma que non poida ser perturbada a acción do condutor nin se comprometa a seguridade do tráfico, con suxeición ás disposicións da Lei sobre Tráfico, Circulación e Seguridade Vial e normativa que a desenvolva. Prohíbese a venda de animais de compañía fóra dos establecementos autorizados ó efecto, ou por persoas que non posúan a correspondente licencia municipal. Prohíbese o obsequio ou distribución de animais con fins de propaganda ou distribución comercial, como premios de sorteo e, en xeral, calquera trafico cos animais distinto á venda en establecementos autorizados ou do obsequio individual e gratuíto entre persoas físicas Os establecementos legalmente autorizados para a cría ou venda de animais domésticos deberán de levar un ou varios libros de rexistro, nos que se farán, alomenos, as seguintes anotacións: a) Animais que teñen entrada, con indicación de especie e número de animais adquiridos, ou, no sen caso, nados no propios, establecemento, indicación da dala de nacemento e adquisición e procedencia dos animais. h) Animais que teñen saída, con indicación de especie e número de animais vendidos, data da venda, datos de identificación do adquirente ou destinatario, para o suposto de non ser idéntica persoa, e marca individualizada de identificación, nos termos que se refiren no artigo 13.º. e) Animais mortos durante a súa estancia no establecemento, con indicación de especie. número, data e causa estimada da morte. Os titulares dos establecementos deberán conservar eses libros durante un período mínimo de cinco anos, a partir da dilixencia de apertura, que se realizará nas dependencias municipais, e poñelos a disposición das autoridades competentes, cando foran requiridos para iso. Igualmente, as persoas responsables dos establecementos deberán enviar ó Concello, dentro dos quince días seguintes final de cada trimestre natural, unha relación completa de tódolos animais nados, adquiridos, vendidos ou doados e falecidos, mediante copia firmada de tódalas anotación correspondentes ó trimestre nos libros rexistro. Os establecementos autorizados deberán entrega-los animais desparasitados, libres de toda enfermidade e en óptimas condicións hixiénicas. Os animais vendidos, antes de abandona-lo establecemento, se non se fixese con anterioridade ó seu destete, deberán ser dotados dunHa marca de identificación individualizada indeleble e realizada co menor dano posible para o animal. O propietario don can, sexa o primitivo adquirente ou persoa distinta daquel, esta obrigado a censalo no Rexistro Municipal de Animais de Compañía, no prazo máximo de tres meses desde a data da súa adquisición, a fin de dotalo de cartilla sanitaria e placa de identidade, que será válida durante toda a súa vida, e na que figurará, necesariamente, a marca de identidade individualizada. A fin de que o rexistro se corresponda en todo momento coa realidade, o propietario que faga doazón d seu animal a outra persoa estará obrigado a comunicalo de forma inmediata ó Concello, e será considerado responsable legal, a tódolos efectos, en tanto non se producise a correspondente anotación de cambio de titularidade. Para o suposto de que o establecemento vendedor non cumprise coa obrigación imposto polo artigo 13.º, está obrigado a facelo o seu propietario, no prazo máis breve posible e a máis tardar, ó tempo de censar ó animal, con independencia da sanción que poida recaer sobre o obrigado principal e dos dereitos e accións que poidan asistir ó comprador fronte ó vendedor. Caso de non existir ou encontrarse excesivamente aloxados os lugares aptos para as deposicións, ou de no poder controlar ó animal, a persoa responsable está obrigada a retira-los excrementos da vía pública. A tal efecto os propietarios dos animais irán provistos de bolsas. O Concello de Rianxo, de acordo coas directrices marcadas pola Administración autonómica, planificará e executará os programas e campañas de vacinación e asistencia veterinaria procedentes en colaboración co Servizo Veterinario Oficial. Toda persoa responsable dun animal esta obrigada a cumprir coas medidas sanitarias e vacinacións precisas para a prevención de enfermidades, nos termos que en cada momento sexan ordenados polas autoridades competentes, aconselladas polos servizos veterinarios. Toda persoa ou establecemento que teñan baixo a súa garda a un animal, esta obrigado, cando observe enfermidades presumiblemente infecto-contaxiosas ou parasitarias a sometelos a control veterinario para que perciban oportuno tratamento sen prexuízo de medidas excepcionais que poidan acorda-las autoridades competentes en caso de pragas ou outras situacións extraordinarias. A verificación das vacinacións e tratamentos veterinarios aplicados faranse contar na cartilla sanitaria correspondente ó animal. os animais que non fosen sometidos ás campañas de vacinación, controles e tratamentos veterinarios previstos, así como aqueles que se encontren en estado de atención insuficiente, segundo os termos do artigo 3.º, poderán ser recollidos polos servizos municipais, a fin de proporcionarlles a costa do seu propietario, as atencións e coidados necesarios, con independencia das sancións económicas que no seu caso procedan, e sen prexuízo da confiscación definitiva do animal, se a iso houbera lugar. A morte ou desaparición dun animal deberá ser comunicada de forma inmediata ó Rexistro Municipal de Animais de Compañía por parte de quen o teña ó seu cargo con independencia do especialmente disposto para os establecementos de cría e venda de animais. Caso de non ser posible a inhumación do animal falecido por medios propios, a morte deberá ser inmediatamente comunicada ós servizos municipais correspondentes, para proceder a súa retirada. Os propietarios de animais de compañía que non desexen continuar posuíndoos e non encontren un novo responsable, están obrigados a entregalos directamente ó servizo municipal correspondente ou ás sociedades legalmente constituídas e dedicadas á recollida e coidado dos animais, evitando en todo momento o abandono. Sen prexuízo das normas propias do Dereito Civil, terán a consideración de animais abandonados aqueles que non teñan dono ou responsable coñecido, non se encontren censados e circulen libremente, sen presencia do seu responsable nin sinais ou marcas que permitan a súa identificación. Os animais domésticos ou de compañía que se encontren nas circunstancias referidas no artigo anterior, así como aqueles que os seus donos non desexen continuar posuíndoos, nos termos do artigo 24.º, serán aloxados nas dependencias adecuadas que ó efecto determine a autoridade municipal ou de sociedades protectoras legalmente constituídas, nos termos que se conveñan co Concello de Rianxo, e proporcionaráselles alimentación, atención e coidados veterinarios adecuadas mentres permanezan nos albergues de acollida. No caso de non ser posible e seo aloxamento, procederase á eliminación do animal polos servizos veterinarios correspondentes, evitando sempre calquera forma de crueldade ou sufrimento. Os responsables dos albergues en que se encontren acollidos animais municipais ou particulares, están obrigados a: a) Ter ós animais aloxados en condicións adecuadas, con observancia das normas hixiénico sanitarias, e coa separación ou illamento necesario para evitar que se agraden entre si. b) Proporcionarlles alimentación regular e suficiente de conformidade coas esixencias de cada especie ou exemplar. c) Asegurarlles asistencia veterinaria, tanto de carácter preventivo como curativo. d) Proporcionarlles posibilidades de expansión física, dispoñendo o necesario para que permanezan soltos dentro das dependencias acotadas, nas horas e do modo mais conveniente e, no seu caso, establecendo quendas, segundo as condicións do albergue. e) Evita-la reprodución incontrolada, procedendo á esterilización das femias que ingresen no albergue, salvo que fosen reintegradas ó seu propietario ou adxudicadas a un novo no prazo máximo de quince días. f) Tratar de encontrar novos fogares de acollida para os animais sometidos a súa tutela. En todo caso os animais serán entregados ó seu novo responsable, condicionando a un novo no prazo de quince días. g) Cumprir coas obrigacións relativas á identificación e inscrición dos animais no censo se non o fixesen con anterioridade, e comunicar calquera modificación que se produza. h) Asumir, respecto do animal e de terceiros, tódalas obrigacións establecidas nesta ordenanza para os propietarios de animais ata o seu falecemento. i) Facilitarlles, cando o seu estado de saúde o faga imprescindible ou o impoñan circunstancias extraordinarias, unha morte incruenta, aplicando métodos rápidos e indoloros. No suposta de que un animal doméstico ou de compañía ocasione danos persoais a terceiros, o seu propietario ou persoa responsable está obrigado a facilitar, a requirimento dos servizos municipais a identidade e cartilla sanitaria do animal, así como a presentalo no servizos veterinarios, a fin de proceder ó seu exame e sometelo a observación durante o tempo necesario. Todo se con independencias, das responsabilidades penais ou civís en que o responsable puidera incorrer. Na defensa e protección dos animais, e para o cumprimento dos fins previstos nesta ordenanza, singularmente no referente á recollida, coidados e recolocación de animais abandonados, o Concello de Rianxo colaborará coas asociacións de defensa e protección dos animais legalmente constituídas, dentro do ámbito da competencia de cada unha delas. A colaboración coas sociedades protectoras queda condicionada a que as mesmas manteñan as súas instalacións en condicións hixiénicas axeitadas e cumpran cos fins que teñen encomendados estatutariamente. Para o suposto de incumprimento, por parte do propietario ou responsable do animal, ou das asociacións referidas no artigo anterior, das obrigacións que Ile empoñen a presente ordenanza, os servizos municipais poderán proceder, de oficio ou previa denuncia de particulares ou das asociacións de defensa e sociedades protectoras de animais legalmente recoñecidas, á retirada do animal e o seo traslado a un albergue de acollida. Nestes casos, o Concello de Rianxo procederá á execución subsidiaría das obrigacións atenentes ós propietarios, a costa de daqueles. de quen se esixirá o reintegro dos gastos ocasionados pola vía de constrinximento, con independencias das sancións ou confiscación definitiva do animal, se procedese. As condutas contrarias a esta ordenanza cualifícanse como faltas moi graves, graves e leves. Consideraranse faltas moi graves, ademais de non cumprir coas obrigacións impostas nos artigos 18, 19, 25 e 30 desta ordenanza, as seguintes condutas: a) Facer vítima a calquera animal de crueldades, ocasionarlles sufrimento, sometelo a malos tratos e causarlle-la morte, salvo no suposto da eutanasia recomendada e aplicada polo veterinario. b) Desatender ós animais dos que se sexa responsable, non proporcionarlle-lo aloxamento e alimentación axeitadas, privarlles do descanso e esparcemento físico necesarios, descoida-los coidados sanitarios e, en xeral, incumprir-las obrigacións de atención cara os animais que lles impón a presente ordenanza. c) Organizar pelexas entre animais ou incitalos a elas. d) Incitar ós animais a acometer ás persoas ou causar donos nas cousas e) A reiteración dunha falta grave. Son faltas graves o incumprimento do establecido nos artigos 4, 6, 9.10 11, 13, 14, 16, 21 e 31 desta ordenanza. Son faltas leves tódalas aquelas infraccións a esta ordenanza que non estean tipificadas como graves ou moi graves. Unha falta será tipificada coma grave inmediatamente superior cando o infractor desatendese o requirimento para emenda-la situación motivo de sanción. Así mesmo, será causa do agravamento o incumprimento dos preceptos desta ordenanza en situacións epidemiolóxicas especiais As infraccións serán sancionadas con: A) Apercibimento ou multa dunha contía ata 750 euros, as leves. Multa de 751 ata 1.500 euros, as graves, e multa de 1.501 ata 3.000 euros, para as moi graves.” A graduación das multas dentro de cada grao, farase atendendo á entidade de feito, intencionalidade, xeneralización da infracción, reincidencia, alarma cidadá, rexeitamento social e de desatención ás indicacións que para evitar poñan fin ó feito constitutivo da infracción fixéranlle os axentes da autoridade. A comisión de calquera das infraccións reseñadas como faltas moi graves poderá levar aparellada a retirada do animal, e a súa confiscación definitiva, se a iso houber lugar, atendidas as circunstancias concorrentes. Cantas persoas presencien ou teñan coñecemento da comisión de feitos contrarios a esta ordenanza, teñen o deber de denunciar ós infractores, podendo poñer-los feitos en coñecemento dos axentes municipais ou das sociedades colaboradoras. O mesmo deber esténdese ós responsables das asociacións de defensa e sociedades de protección dos animais que coñezan de tales feitos, directamente ou por denuncia cursada por terceiros. Para a imposición das sancións correspondentes ás infraccións previstas na presente ordenanza, seguirase o procedemento sancionador de acordo coa Lei de Procedemento Administrativo. A presente ordenanza entrará en vigor o día seguinte a da súa publicación no Boletín Oficial da Provincia. A Alcaldía queda facultada para dictar cantas ordes ou instrucións resulten necesarias para a adecuada interpretación, desenvolvemento e aplicación desta ordenanza. Os gastos de recollida, mantemento e vixilancia, serán os que se fixen en cada momento na ordenanza fiscal reguladora da taxa por prestación do servizo de recollida, mantemento e vixilancia de animais de compañía. Co fin de confecciono-lo censo municipal canino, quedan obrigados os posuidores de cans a declara-la súa existencia, utilizando ó efecto o modelo que facilitará o Concello e que figura como anexo á presente ordenanza. Quedan derrogadas todas cantas disposicións do mesmo e inferior rango, regulen materias contidas na presente ordenanza en canto se opoñan ou contradigan no contrario da mesma. Rianxo, 5 de decembro de 2017 O alcalde, Adolfo Muíños Sánchez